Public procurement notice: Prior Information Notice Without Call For Competition
Published: 2025-07-30
Buyer: HUS-yhtymä
Country: FI
Region: FI1B1
Contract type: Supplies
CPV classification: 33162000: Operating theatre instruments
Submission deadline: 2025-12-22

Technical requirements: Tällä tietopyynnöllä HUS-yhtymä (jäljempänä HUS) käynnistää markkinakartoituksen tulevaa hankintaa varten. Tämän ennakkoilmoituksen tavoitteena on löytää alalla toimivia toimittajia, saada tietoa markkinoilla saatavilla olevista ratkaisuista sekä tiedottaa tulevan hankinnan suunnitelmista ja vaatimuksista.

Hankinnan kohteena ovat lasten ja aikuisten korva-, nenä- ja kurkkutautien toimenpiteissä käytettäviä 2D ja 3D tornilaitteistot sekä yhteensopivat instrumentaatiot, kuten bronkoskoopit, nasoskoopit, trakeoskoopit, leukanivelskoopit sekä muut korva-, nenä- ja kurkkutautien toimenpiteissä käytettävät instrumentaatiot. 
Hankinta tullaan todennäköisesti toteuttamaan hankintarenkaana, jossa HUSin lisäksi on mukana esim. muita hyvinvointialueita. Yhteishankinnan tiedot täsmentyvät myöhemmin hankinnan valmistelun edetessä.

OHJEET TIETOPYYNTÖÖN VASTAAMISEEN
Pyydämme tutustumaan tämän tietopyynnön liitteeseen (Liite 1 Tietopyyntö HUS 333-2025). Liite löytyy Cloudia-toimittajaportaalista. Linkki portaaliin on saatavilla ennakkoilmoituksen 'Osallistuminen'-sivulla osoitteessa www.hankintailmoitukset.fi. TED-tietokannassa linkki löytyy ennakkoilmoituksen kohdasta 'Hankinta-asiakirjat'. 

Hankintayksikkö pyytää täydentämään tietopyynnön liitteenä olevan taulukon ja lähettämään sen, sekä mahdollisia tuote-esitteitä tai muita ko. tuotteita kuvaavia liitteitä sähköpostitse 14.8.2025 klo 16.00 mennessä osoitteeseen: kilpailutus.tiimi@hus.fi. Sähköpostiviesti tulee otsikoida "HUS 333-2025, Jäykän endoskopian tornilaitteistot ja instrumentaatiot sekä niihin liittyvät tarvikkeet knk-kirurgiaan, vastaus tietopyyntöön".

MARKKINAVUOROPUHELU
HUS voi harkintansa mukaan ehdottaa tarkentavia markkinavuoropuhelukeskusteluja tähän ilmoitukseen vastanneiden kanssa.

TIETOA MENETTELYSTÄ
Mahdollinen tarjouskilpailu tullaan todennäköisesti toteuttamaan dynaamisen hankintajärjestelmän HUS 037-2020 Jäykkä endoskopia DPS sisäisenä kilpailutuksena. Osallistuakseen mahdolliseen kilpailutukseen, tarjoajan tulee olla hyväksytty edellä mainittuun dynaamiseen hankintajärjestelmään. Mahdollinen tarjouspyyntö tullaan lähettämään edellä mainittuun dynaamiseen hankintajärjestelmään hyväksytyille tarjoajille. Dynaamiseen hankintajärjestelmään voi jättää osallistumishakemuksia koko sen keston ajan.

Tämä ilmoitus ei ole tarjouspyyntö. Pyydämme huomioimaan, että hankinta on suunnittelun alkuvaiheessa, ja suunnitelmat sekä hankinnan kohde aikatauluineen voivat vielä muuttua. Tässä ilmoituksessa kerrotaan ne tiedot, jotka hankintayksiköllä on tiedossaan ilmoituksen laatimishetkellä. Hankinnan kohde ja aikataulu voivat muuttua olennaisestikin.

Tietopyyntö ei velvoita hankintayksikköä toteuttamaan varsinaista hankintaa, vaan mahdollisen hankintamenettelyn käynnistämisestä päätetään erikseen. Tietopyyntö eikä siihen annetut vastaukset sido kumpaakaan osapuolta. Tietopyyntöön vastaaminen ei vaikuta tarjoajan asemaan tulevassa tarjouskilpailussa.

Tietopyyntöön vastaamisesta aiheutuvat kustannukset jäävät vastaajan vastuulle, eikä HUS maksa korvauksia tietopyyntöön vastaamisesta tai hankintamenettelyyn osallistumisesta.